UAB „MOLĖTŲ VANDUO“ VEIKLOS IR PLĖTROS PLANO 2017-2019 METAMS

AIŠKINAMASIS RAŠTAS

UAB „Molėtų vanduo“ (toliau – Bendrovė), įmonės kodas 167524751, buveinės adresas: Vilniaus g. 2A, LT-33141 Molėtai, įsteigta Molėtų rajono valdybos sprendimu 1995-07-04 Nr. 309-V, reorganizavus 1992-05-01 Molėtų valstybinę vandens tiekimo įmonę į specialios paskirties uždarąją akcinę bendrovę.

Bendrovės savininkas yra 1 akcininkas, juridinis asmuo-Molėtų rajono savivaldybės taryba.

Bendrovė filialų, atstovybių, dukterinių ir asocijuotų įmonių neturi.

Bendrovės veiklos objektas :

* vandens rinkimas, valymas ir paskirstymas;
* nuotekų ir atliekų šalinimo, sanitarinių sąlygų užtikrinimo ir panaši veikla;
* vandens statinių statyba;
* vamzdynų tiesimas;
* kitokių pastatų ir statinių įrengimas;
* pastatų nugriovimas, išardymas, žemės darbai;
* bendroji pastatų statyba ir inžinerinių statinių statyba;
* statybos ar griovimo įrenginių nuoma (su operatorių samdymu);
* kita mažmeninė prekyba ne parduotuvėse;
* krovinių vežimas keliais;
* nekilnojamojo turto, priklausančio nuosavybės teise, išnuomojimas;
* architektūrinė ir inžinerinė veikla ir su ja susijusios techninės konsultacijos;

- elektros gamyba ir paskirstymas.

Bendrovės pagrindinis veiklos objektas - vandens rinkimas, valymas ir paskirstymas, nuotekų ir atliekų šalinimas, sanitarinių sąlygų užtikrinimas ir panaši veikla.

Bendrovė vykdo vandens tiekimo ir nuotekų tvarkymo veiklą Molėtų rajono savivaldybės teritorijoje ir yra viešasis šių paslaugų tiekėjas, veiklos licencija Nr. L7-GVTNT-07.

2016-12-31 bendrovė finansinės atskaitomybės duomenimis turėjo turto už 6964317 Eur, iš jų: ilgalaikio turto už 5455418 Eur, o kitas - nebaigta statyba, atsargos, piniginės lėšos ir kt. Bendrovė turėjo 55 gręžinius, 37 vandens gerinimo įrenginius, 139,5km vandentiekio tinklų, 59,5km nuotekų tinklų, 9 nuotekų valyklas, 20 nuotekų perpumpavimo stočių ir daug kitos įrangos ir statinių.

Bendrovė, vykdydama Europos sąjungos Parlamento ir Tarybos direktyvas, siekia, kad ne mažiau kaip 95 proc. rajono gyventojų būtų užtikrintas jos paslaugų viešojo tiekimo prieinamumas.

Bendrovė veiklą vykdo 41 gyvenvietėje nuosava arba panaudos pagrindais valdoma vandens tiekimo ir nuotekų tvarkymo infrastruktūra, išsidėsčiusiose po visą rajono teritoriją, kas sunkina jos eksploatavimo sąlygas, didina sąnaudas.

Siekiant racionalaus gamtos išteklių panaudojimo, aplinkos taršos mažinimo bendrovė vysto nuotolinę infrastruktūros darbo stebėjimo ir valdymo centralizuotu būdu elektroninę sistemą, renovuoja ir įrengia naujai nuotekų valyklas, centralizuoto paslaugų teikimo tinklus.

99 proc. bendrovės tiekiamo vandens yra pagerintas nugeležinimo filtrais ir jo kokybė atitinka galiojančių teisės aktų reikalavimus. Iš eksploatuojamų 9 nuotekų valymo įrenginių nerekonstruotos 2 valyklos, jų rekonstrukciją planuojama atlikti iki 2020 m.

Bendrovė nuolat vykdo infrastruktūros renovaciją ir plėtrą su ES, Lietuvos Respublikos ir rajono savivaldybės parama. 2000-2006 m Europos sąjungos finansuojamu laikotarpiu, pastatyta naujų 7,12 km nuotekų ir 1,52 km vandentiekio tinklų, 2 nuotekų siurblinės, rekonstruota vandens gerinimo įrenginys, 0,33 km vandentiekio tinklų, 5 nuotekų siurblinės Molėtuose. 2007-2013 m. finansavimo laikotarpiu rekonstruotos 2 nuotekų valyklos Giedraičių ir Naujasodžio gyvenvietėse. 2014-2020 m laikotarpiu bus rekonstruota 2 nuotekų valyklos Inturkės ir Alantos gyvenvietėse, 1 nuotekų siurblinė, 2,43 km vandens tiekimo tinklų, nutiesta naujų 1,34 km vandentiekio ir 6,3 km nuotekų tinklų Giedraičiuose.

Paramai mažėjant, plėtrai ir ilgalaikio turto atstatymui bendrovė turi skirti vis daugiau nuosavų lėšų. 2017-2019 m. veiklos ir plėtros plane numatytos priemonės, kuriomis siekiama įgyvendinti 2014-2020 m. ES finansavimo laikotarpio priemones ir laiku įgyvendinti Europos sąjungos Parlamento ir Tarybos direktyvos 91/271/EEB dėl nuotekų valymo Molėtų mieste reikalavimą, užtikrinti, kad 98 proc. aglomeracijoje susidarančių nuotekų būtų surenkama centralizuotomis sistemomis. Tam Apeikytės, Žaliojoje, Girininkijos, Darbo, Kauno gatvėse numatoma įrengti apie 2,5 km centralizuotų nuotekų tinklų, sudarant galimybę prie jų prisijungti 77 namams arba 164 gyventojams.

Šiam planui įgyvendinti reikės 2192,54 tūkst. Eur lėšų.

Numatomi šie finansavimo šaltiniai:

-bendrovės normatyviniai priskaitymai ilgalaikio turto atstatymui - 655,64 tūkst. Eur;

-ES fondų lėšos - 1053,4 tūkst. Eur;

-banko paskola - 483,5 tūkst. Eur.

Kadangi numatoma investuoti tik bendrovės ilgalaikio turto atstatymui sukauptas lėšas, nekaupiant tam papildomai pelno, o kreditas bus pradedamas gražinti po 3 metų, numatomi rekonstruoti ar atstatyti įrenginiai labai nežymiai padidins sąnaudas, tuo pat metu padidindami pajamas, šis bendrovės plėtros ir veiklos planas ženklesnės įtakos bendrovės 2017-2019 m. paslaugų kainoms neturės.

Direktorius Algirdas Kavalnis

Vyr. buhalterė Danutė Pagalienė